钦定古今图书集成/明伦汇编/氏族典/第248卷 > 张𬘘
## 钦定古今图书集成/明伦汇编/氏族典/第248卷 > 张𬘘

按《明外史张𬘘传》：“𬘘字昭季，富平人。洪武中，举明经，
为东宫侍书，迁通政司左参议。云南平，出为右参政，
历左布政使。建文帝立，召为吏部尚书。燕师入录中
朝奸臣二十九人，𬘘与焉。成祖即位，以茹瑺言宥，仍
故职。无何，帝令𬘘解职务，居京师。𬘘惧，自经于吏部
后堂，妻子相率投池中死。”